Marte Pettersen

**Marte Pettersen** (født 1997) er en norsk friidrettsutøver som representerer IK Tjalve. Hun representerte tidligere Urædd. 

Hun fikk bronse på 200 meter under Nordisk-baltisk U23-mesterskap i friidrett 2018, og fikk sølv på 100 meter under NM i friidrett 2021. Hun er datter av friidrettsutøveren Lisbeth Pettersen og søster til Even Pettersen.

## Idrettskarriere
### 2014
Pettersen deltok i Ungdomsmesterskapet innendørs 2014, i J17-klassen, og kom der på tredjeplass på 200 meter og fjerdeplass på 100 meter.

Utendørs deltok hun i Världsungdomsspelen, og kom der på andreplass i B-finalen på på 100 meter i J17-klassen. Hun deltok i Junior-NM i friidrett 2014, men ble der slått ut i semifinalen på 100 meter, og hun deltok også i NM i friidrett 2014, og ble det slått ut i forsøksheatet på 100 meter og 200 meter. Hun deltok i Ungdomsmesterskapet i friidrett 2014 i september, og fikk der bronse på 100 meter og 200 meter.

### 2015
Under Världsungdomsspelen 2015 kom hun på sjetteplass på 100 meter i J19-klassen. Hun deltok på 100 meter og 200 meter under NM i friidrett 2015, men ble slått ut i semifinalen på 100 meter. Under Junior-NM i friidrett 2015 nådde hun finalen på 100 meter, og kom der på åttendeplass, men ble slått ut i semifinalen på 200 meter. Hun kom på andreplass på 100 meter under Ungdomsmesterskapet i friidrett 2015, i klassen J18-19, og hun kom på fjerdeplass på 200 meter.

### 2016
Hun deltok i J18/19-klassen under Ungdomsmesterskapet innendørs 2016, og fikk der sølv på 200 meter og bronse på 60 meter. Under NM i friidrett innendørs 2016 vant hun lengdehopp uten tilløp i juniorklassen, og hun deltok også på 60 meter i seniorklassen, men ble slått ut i semifinalen.

Hun konkurrerte lite utendørs denne sesongen.

### 2017
I Ungdomsmesterskapet innendørs 2017 kom hun på andreplass i lengdehopp, med 5,23 meter.

Utendørs deltok hun i den nasjonale konkurransen under Bislett Games, og kom der på sjuendeplass på 100 meter. Hun deltok i U23-klassen under Junior-NM i friidrett 2017, og vant der 200 meter, og hun fikk sølv på 100 meter og i lengdehopp. Hun kom på sjetteplass på 200 meter under NM i friidrett 2017, med ny personlig rekord på 14,49 sekunder, og hun satte også personlig rekord på 100 meter med 12,18 sekunder, men ble der slått ut i semifinalen.

### 2018
Hun deltok i NM i friidrett innendørs 2018, og kom der på fjerdeplass på 200 meter og femteplass i lengdehopp uten tilløp. Hun vant 200 meter i U23-klassen under Ungdomsmesterskapet innendørs 2018, og kom på andreplass på 60 meter. 

I juni deltok hun i Världsungdomsspelen 2018, og løp 100 meter på 10,94, men dette var med 4,5 m/s medvind, så dette teller ikke som personlig rekord. Hun løp der inn til andreplass i B-finalen på 100 meter. Hun kom på sjuendeplass på 100 meter under Boysen Memorial, med ny personlig rekord på 12,16 sekunder. Nordisk-baltisk U23-mesterskap i friidrett 2018 ble arrangert i Gävle i Sverige, og Pettersen kom der på tredjeplass på 200 meter, bak Aino Pulkkinen og Lisa Lilja. Under NM i friidrett 2018 nådde hun finalen på begge sprintdistansene, og kom der på tredjeplass på 200 meter og sjetteplass på 100 meter. En uke senere vant hun 200 meter i U23-klassen under Junior-NM i friidrett 2018, med ny personlig rekord på 24,00. 

### 2019
Hun satte ny personlig rekord på 60 meter under Ungdomsmesterskapet innendørs 2019, med 7,63 sekunder, og vant med det U23-klassen. Hun vant også 200 meter i denne klassen. Under NM i friidrett innendørs 2019 fikk hun sølv på 200 meter, kun slått av Astrid Mangen Ingebrigtsen. Der deltok hun også i lengdehopp uten tilløp, og kom der på fjerdeplass.  

Under Tjalvelekene løp hun for første gang 100 meter under 12 sekunder, og vant der 100 meter med tiden 11,98. I den nasjonale konkurransen under Bislett Games deltok hun på 100 meter, og kom der på sjuendeplass med tiden 11,99. Hun forbedret sin personlige rekord til 11,93 under Världsungdomsspelen, der hun kom på tredjeplass i seniorklassen. Etter dette representerte hun Norge under U23-EM i friidrett 2019, men ble der slått ut i forsøksheatet på 200 meter. Under NM i friidrett 2019 nådde hun ikke finalen på 200 meter, men kom på sjetteplass på 100 meter, etter at hun også satte personlig rekord i semifinalen med 11,86 sekunder. Dette var med 1,6 m/s medvind.

### 2020
Under NM i friidrett innendørs 2020 kom Pettersen på fjerdeplass på 200 meter. Hun deltok kun på 200 meter under NM i friidrett 2020, og endte der på sjuendeplass.

### 2021
Norge deltok i 1. divisjon (First League) under Lag-EM i friidrett 2021, og Pettersen deltok der på Norges stafettlag på 4 x 100 meter stafett som kom på niendeplass. Norge kom også på niendeplass totalt, og beholdt med det plassen sin i 1. divisjon. Hun fikk sølv på 100 meter under NM i friidrett 2021, bak Ingvild Meinseth.

### 2022
Pettersen deltok i NM i friidrett innendørs 2022, og fikk der bronse på 60 meter og 200 meter. Hun deltok i Nordisk mesterskap i friidrett innendørs 2022, og kom der på sjetteplass på 200 meter, med ny personlig rekord på 24,15 sekunder.

I juni deltok hun i den nasjonale konkurransen under Bislett Games, og kom der på femteplass på 200 meter og andreplass på 4 x 100 meter stafett. Under NM i friidrett 2022 kom hun på sjetteplass på 200 meter. 

## Referanser


## Eksterne lenker
* 
*  Profil hos Min Friidrettsstatistikk